**Члан Одлуке о заштити пољопривредног земљишта и организовању Пољочуварске службе на подручју Града Ниша**

**чија се измена/брисање предлаже**

**Члан 7.**

Послове обезбеђења организоване заштите од пољске штете и заштите од спаљивања органских остатака на пољопривредном земљишту и заштите пољских путева и канала у смислу ове одлуке, на територији Града Ниша, обавља Пољочуварска служба.

Послови Пољочуварске службе су да:

* Путем чувара поља врши непосредну заштиту усева и засада на пољопривредном земљишту од пољске штете и заштиту пољских путева и канала,
* Путем чувара поља спречи спаљивање органских остатака на пољопривредном земљишту,
* Путем чувара поља спречи чување и испашу стоке на обрадивом пољопривредном земљишту уколико се иста врши супротно одредбама члана 3. и 4. ове одлуке,
* Организује смештај стоке ухваћене у штети и без чувара,
* Обавести надлежну инспекцију и комунално предузеће ради уклањања лешева угинулих животиња,
* За сваку недозвољену радњу којом је причињена пољска штета утврди ближе обележје радње, прикупи податке о пољопривредном земљишту на којем је штета учињена и његовом власнику, односно кориснику, прикупи податке о извршиоцу и сведоцима уколико их има, и о свему томе сачини записник,
* О причињеној пољској штети благовремено обавештава пољопривредног инспектора и власника, односно корисника пољопривредног земљишта коме је штета причињена,
* Прима захтеве оштећених лица за процену пољске штете и поступа по истом на начин уређен овом одлуком,
* Врши административно техничке послове за потребе Комисије за процену пољске штете,
* За сваку недозвољену радњу којом је причињена штета на пољском путу или каналу утврди ближе обележје радње, прикупи податке о извршиоцу и сведоцима уколико их има, о свему томе сачини записник и благовремено обавештава надлежну инспекцију,
* Редовно, најмање два пута годишње, у сваком селу на видном месту истиче препоручене мере надлежних правних субјеката за заштиту од мраза, града и пожара,

Послови из става 2. овог члана поверавају се Јавном комуналном предузећу ''Горица'' Ниш.

**Члан 22.**

Обавезује се Јавно комунално предузеће „Горица“ Ниш, да у року од 30 дана од дана ступања на снагу ове одлуке, усагласи организацију и рад Пољочуварске службе са одредбама ове одлуке.